cyanic-selkie/wikianc huggingface dataset:
პაკაჟუსი
პაკაჟუსი (Pacajús) — ქალაქი და მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება ფორტალეზის აგლომერაციის მეზორეგიონს.
2010 წლის მონაცემებით, მოსახლეობა 61 846 ადამიანს შეადგენდა. ფართობი 254.435 კმ²-ია. მოსახლეობის სიმჭიდროვე 243.07 კმ²-ზე.
რესურსები ინტერნეტში
კატეგორია:სეარის შტატის მუნიციპალიტეტები
Balls to the Wall
Balls to the Wall  — გერმანული მეტალ ჯგუფ Accept-ის მეხუთე სტუდიური ალბომი. ეს არის ჯგუფის ყველაზე ცნობილი, პოპულარული, წარმატებული და ყველაზე გაყიდვადი ალბომი. ამ დროისთვის მსოფლიოს მასშტაბით გაიყიდა ორი მილიონზე მეტი ასლი. ალბომი, რომლის პირველი სინგლია „Balls to the Wall“, გერმანიაში გამოვიდა 1983 წელს, მომდევნო წელს კი აშშ-სა და დიდ ბრიტანეთში. მუსიკის კრიტიკოსი მარტინ პოპოვი ამ ალბომს 80-იანი წლების ერთ-ერთ საუკეთესო მეტალ ალბომად მიიჩნევს.
სიმღერების სია
არსებობს ალბომის ორი სხვადასხვა რემასტერი. პირველი გამოვიდა Sony-ს The Metal Masters Series-ში, ხოლო მეორე - BMG-ზე. დამატებითი სიმღერები, შეტანილი ამ გამოცემებში, აღებულია საკონცერტო EP-დან Kaizoku-Ban.
სქოლიო
კატეგორია:1983 წლის ალბომები კატეგორია:Accept-ის ალბომები
NGC 63
NGC 63 — გალაქტიკა თევზების თანავარსკვლავედში. აღმოჩენის თარიღია 1865 წლის 27 აგვისტო. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
კალდერონეს მყინვარი
კალდერონეს მყინვარი (Ghiacciaio del Calderone) — ამჟამად ევროპაში ყველაზე სამხრეთით მდებარე მყინვარი. მდებარეობს მთა კორნო-გრანდეს კარში, აბრუცის რეგიონში, გრან-სასოს მთის მასივში.
დნობის გამო მყინვარის ზომები ყოველწლიურად მცირდება და არსებული ტემპების შენარჩუნების შემთხვევაში, ის გაქრება 2020 წლამდე. მყინვარის ქვემოთ 2678 მეტრის სიმაღლეზე მდებარეობს ტბა სოფია, რომლის სიგრძე 60 მეტრია, სიგანე 8 მეტრი და სიღრმე 3 მ.
სქოლიო
კატეგორია:იტალიის მყინვარები
Forelius pruinosus
Forelius pruinosus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Forelius-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
ჰარი პოტერი და საიდუმლო ოთახი (ფილმი)
ჰარი პოტერი და საიდუმლო ოთახი (Harry Potter and the Chamber of Secrets) — რეჟისორ კრის კოლამბუსის ფილმი, რომელიც გადაღებულია ჯოან როულინგის მიერ დაწერილი ჰარი პოტერის თავგადასავლების მეორე წიგნის მიხედვით.
ამ ფილმში ჰარი და მისი მეგობრები ბრუნდებიან ჰოგვორტსში. იქ ცნობილი ხდება, რომ მოსწავლეებს თავს ესხმის უცნობი არსება. იბადება ეჭვი, რომ იგი იმალება საიდუმლო ოთახში, რომელიც ოდესღაც სამუდამოდ დალუქული იქნა.
სქოლიო
კატეგორია:ბრიტანული ფილმები კატეგორია:2002 წლის ფილმები კატეგორია:ინგლისურენოვანი ფილმები
ハリー・ポッターと秘密の部屋
გასტელუ
გასტელუ  — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის ტოლოსალდეის კომარკის შემადგენლობაში. ფართობი — 9,15 კმ². მოსახლეობა — 154 კაცი (2020 წ.).
სქოლიო
კატეგორია:გიპუსკოის მუნიციპალიტეტები კატეგორია:გიპუსკოის ქალაქები
ვლადიმერ ვოროშილოვი
thumb|ძეგლი ვლადიმერ ვოროშილოვის საფლავზე ვლადიმერ ვოროშილოვი (Владимир Яковлевич Ворошилов; დ. 18 დეკემბერი, 1930, სიმფეროპოლი — გ. 10 მარტი, 2001,პერედელკინო) — ინტელექტუალური თამაშის "რა? სად? როდის?" ავტორი, ტელეგადაცემის "რა? სად? როდის?" შემქმნელი, რეჟისორი და წამყვანი. პროფესიით თეატრალური მხატვარი.
რესურსები ინტერნეტში
კატეგორია:დაბადებული 18 დეკემბერი კატეგორია:დაბადებული 1930 კატეგორია:გარდაცვლილი 10 მარტი კატეგორია:გარდაცვლილი 2001 კატეგორია:რუსი ტელეწამყვანები
სამჩხავერა
სამჩხავერა — ქართული აბორიგენული წითელყურძნიანი საღვინე ვაზის ჯიში გურიიდან.
ბოტანიკური აღწერა
ზრდასრული ფოთოლი საშუალო ზომისაა, მომრგვალო, სამნაკვთიანი. ფოთლის ქვედა მხარე ხშირ ჯაგრისებურადაა დაფარული. ყვავილი ორსქესიანია. მტევანი საშუალო ზომისაა, ცილინდრულ-კონუსური ფორმის, ზოგჯერ ფრთიანი, თხელია, იშვიათად საშუალო სიკუმსის. მარცვალი მცირე ზომისაა, მომრგვალო, მუქი-ვარდისფერი. კანი თხელი და საკმაოდ მკვრივი აქვს, ცვილისებრი ფიფქით სქლად დაფარული, რბილობი — წვნიანი, გემო — ტკბილი და სასიამოვნო.
სამჩხავერა საშუალო ზრდისაა. სავეგეტაციო პერიოდი კვირტის გაშლიდან სრულ სიმწიფემდე 203 დღეა. სრულ სიმწიფეში ოქტომბრის ბოლოს, ნოემბრის პირველ რიცხვებში შედის. მტევნის წონა 80 გრამია. საჰექტარო მოსავლიანობა დაახლოებით 4.0-4.5 ტონაა. ყურძნის სრული სიმწიფის პერიოდში მისი შაქრიანობა აღწევს 18.5%-ს, ხოლო მჟავიანობა — 8.7 გ/ლ-ს.
გამოიყენება წითელი ცქრიალა ღვინომასალის დასამზადებლად.
ლიტერატურა
კატეგორია:გურიის ვაზის ჯიშები კატეგორია:ვაზის წითელყურძნიანი საღვინე ქართული ჯიშები
Camponotus westermanni westermanni
Camponotus westermanni westermanni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
დასავლეთი საჰარა
დასავლეთი საჰარა — ტერიტორია ჩრდილო-დასავლეთი აფრიკაში, რომლის სამართლებრივი სტატუსი და სუვერენულობის საკითხი გადაუჭრელია და კვლავ განხილვის საგანია. დასავლეთიდან გარს ერტყმის ატლანტის ოკეანე. მისი მოსაზღვრე ქვეყნებია: ჩრდილოეთიდან — მაროკო, ჩრდილო-აღმოსავლეთიდან —  ალჟირი, ხოლო სამხრეთ-აღმოსავლეთიდან —  მავრიტანია.
Camponotus westermanni westermanni
სქოლიო
კატეგორია:Camponotus
დასავლეთი საჰარა
რესურსები ინტერნეტში
კატეგორია:აფრიკის ქვეყნები კატეგორია:არაბულენოვანი ქვეყნები კატეგორია:თვითაღიარებული ქვეყნები კატეგორია:აფრიკის სადავო ტერიტორიები
ხოსრო თურმანიძე
ხოსრო თურმანიძე — XVI-XVII საუკუნეების ქართველი პოეტი. „შაჰნამეს“ ქართული ვერსიების — „როსტომიანის“ ერთ-ერთი მთარგმნელი. სვიმონ მეფის დავალებით უშუალოდ სპარსულიდან უთარგმნია „ბარზუნამეს“ შემცველი ტექსტი. სულ გაულექსავს 972 სტროფი. მისი თარგმანი ზუსტად მისდევს დედანს, მაგრამ ლექსი სუსტია. თურმანიძემ დაასრულა „როსტომიანის“ ქართული პოეტური ციკლი.
ლიტერატურა
კატეგორია:ქართველი პოეტები
იაისა
იაისა (Yaiza) — მუნიციპალიტეტი ესპანეთში, შედის კანარის კუნძულების ავტონომიური გაერთიანების ლას-პალმასის პროვინციის შემადგენლობაში, მდებარეობს კუნძულ ლანსაროტეზე. ფართობი — 211,84 კმ². მოსახლეობა — 16571 კაცი (2022 წ.).
ფიცი ბურთაობის სათამაშო დარბაზში
thumb|right|300პქ|ფიცი ბურთაობის სათამაშო დარბაზში „ფიცი ბურთაობის სათამაშო დარბაზში„ (serment du jeu de paume) — ჟაკ-ლუი დავიდის სურათი, რომელიც შექმნა 1792 წელს. ეს ნახატი ერთ-ერთი ცნობილი ნაშრომია დავიდის შემოქმედებაში. ეს ისტორიული მოვლენა წინ უძღვოდა საფრანგეთის რევოლუციას.
იაისა
სქოლიო
კატეგორია:ლას-პალმასის მუნიციპალიტეტები
ფიცი ბურთაობის სათამაშო დარბაზში
20 ივნისს დეპუტატები სამუშაოდ მივიდნენ, მესამე წოდების სხდომათა დარბაზი ჩარაზული დახვდათ. დახურული კრების წინ, კოკისპირულ წვიმაში შეკრებილმა დეპუტატებმა ბურთაობის სათამაშო დარბაზს შეაფარეს თავი. სურათზე ასახულია ბურთის სათამაშო დარბაზში ერთგულების ფიცის დადება. ისინი დებდნენ ფიცს რომ არ დაიშლებოდნენ სანამ კონსტიტუციას არ შეიმუშავებდნენ. იაკობინთა კლუბმა ამ მოვლენის ასახვა დავიდს ანდო. სურათზე ასახულია ორატორის აღმართული მარჯვენა, ფეხზე მდგარი დეპუტატების აწვდილი ხელები, ზედმიწევნით გადმოგვცემს დაძაბული ატმოსფეროს სულისკვეთებას.
კატეგორია:ჟაკ-ლუი დავიდის ნახატები კატეგორია:საფრანგეთის რევოლუცია
მუსტაფა II
მუსტაფა II (, İkinci Mustafa; დ. 6 თებერვალი, 1664 — გ. 29 დეკემბერი, 1703) — ოსმალეთის იმპერიის სულთანი 1695-1703 წლებში, სულთან მეჰმედ IV-ის ვაჟი.
მისი ორი წინამორბედისგან განსხვავებით, (ნაგულისხმევია სულეიმან II და აჰმედ II) გამეფებამდე ედირნეს სასახლეში ცხოვრობდა და შედარებითი თავისუფლებით სარგებლობდა. იყო ძლიერი მეომარი და მონადირე.
მუსტაფა ოსმალეთის სათავეში აღმოჩნდა 1695 წლის 6 თებერვალს, მას შემდეგ რაც მისი ბიძა, აჰმედ II გარდაიცვალა. მისი სულთნობის წლები გამოირჩეოდა ოსმალეთის დასუსტებითა და წმ. ლიგის ქვეყნების აღზევებით. 1697 წელს თავად ჩაუდგა სათავეში ოსმალებს, მაგრამ სასტიკად დამარცხდა ზენტის ბრძოლაში.
მუსტაფა ll-ის მმართველობის პერიოდის ყველაზე ტრავმატული მოვლენა უნგრეთის, მცირე ვლახეთის, სერბეთის ნაწილის, აზოვისა და სხვა მნიშვნელოვანი ტერიტორიების დაკარგვა იყო 1699 წელს კარლოვიცის კონგრესზე დადებული ზავით. ამ მოვლენით დაიწყო ოსმალეთის იმპერიის ხანგრძლივი დაკნინების პერიოდი.
მუსტაფა II 1703 წელს, ედირნეში მომხდარი აჯანყების შედეგად ტახტიდან მისმა ძმამ აჰმედ III-მ ჩამოაგდო. გარდაიცვალა თოფქაფის სასახლეში, სტამბოლში.
რესურსები ინტერნეტში
კატეგორია:ოსმალეთის სულთნები კატეგორია:ოსმანების დინასტია კატეგორია:ბრძოლის ველზე მყოფი ოსმალეთის სულთნები კატეგორია: დამხობილი მონარქები კატეგორია:დაბადებული 6 თებერვალი კატეგორია:დაბადებული 1664 კატეგორია:გარდაცვლილი 29 დეკემბერი კატეგორია:გარდაცვლილი 1703
რგოლოვანი ჭიები
რგოლოვანი ჭიები (Annelida), მაღალი ორგანიზაციის ჭიების ტიპი. აქვთ სხეულის მეორეული ღრუ — ცელომი. მათი სიგრძე რამდენიმე მმ-დან 3 მ-მდეა. სხეული ორმხრივსიმეტრიულია, შინაგანი ტიხრებით დაყოფილია სეგმენტებად (სომიტები), რასაც შეესაბამება გარეგანი რგოლები. რგოლოვანი ჭიებს ახასიათებთ შინაგან ორგანოთა მეტამერია. აქვთ კარგად განვითარებული კან-კუნთოვანი პარკი. საჭმლის მომნელებელი სისტემა შედგება პირის ღრუსაგან, ხახისაგან, შუა და უკანა ნაწლავისაგან, რომელიც ანალურ ხვრელში იხსნება. სისხლის მიმოქცევა უმეტესად დახშულია. რგოლოვანი ჭიები კანით სუნთქავენ, ზოგს ლაყუჩები აქვს. გამოყოფს ფუნქციას ასრულებენ ნეფრიდიები (ჩვეულებრივ თითოეულ სეგმენტში თითო წყვილია). ნერვული სისტემა შედგება თავის ტვინის, ხახის ქვეშა განგლიონებისა და მუცლის ნერვული ძეწვისაგან. ცალსქესიანი ან ჰერმაფროდიტი ცხოველები არიან, ვითარდებიან პირდაპირ ან მეტამორფოზით. გვხვდება უსქესო გამრავლებაც — დაკვირტვა (პარატომია). რგოლოვანი ჭიების ტიპში დაახლოებით 9000 სახეობაა. იყოფა ორ ქვეტიპად:
ლიტერატურა
*
Forelius rubriceps
Forelius rubriceps — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Forelius-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
რეკუაის პროვინცია
250პქ|მინი|მარჯვნივ|რეკუაის პროვინციის მდებარეობა ანკაშის რეგიონში რეკუაი — ანკაშის რეგიონის პროვინცია პერუში. პროვინციის დედაქალაქია რეკუაი. პროვინციის ფართობი შეადგენს 2 304,19 კმ²-ს, მოსახლეობა — 19 102 ადამიანს.
პროვინცია იყოფა ათ რაიონად.
რესურსები ინტერნეტში
კატეგორია:ანკაშის რეგიონის პროვინციები
საბჭოთა ხელოვნება
„საბჭოთა ხელოვნება“ — საქართველოს სსრ კულტურის სამინისტროს ყოველთვიური საზოგადოებრივ-პოლიტიკური, ლიტერატურულ-მხატვრული და მეცნიერულ-თეორიული ჟურნალი. გამოდიოდა თბილისში 1921 წლიდან. მეორე მსოფლიო ომის დაწყების შემდეგ, 1941 წლიდან, ჟურნალის გამოცემა შეწყდა. განახლდა 1953 წელს. ჟურნალი აშუქებდა ხელოვნების ყველა დარგის (თეატრი, მუსიკა, სახვითი ხელოვნება, კინო, არქიტექტურა, ქორეოგრაფია) საკითხებს. თანამშრომლობდნენ ხელოვნებათმცოდნეები, თეატრმცოდნეები, მუსიკათმცოდნეები, კინომცოდნეები, მწერლები, კრიტიკოსები, ჟურნალისტები. ჟურნალის ძირითადი მიზანი იყო თანამედროვე ქართული და მოკავშირე საბჭოთა რესპუბლიკების, აგრეთვე საზღვარგარეთის ქვეყნების პროგრესული ხელოვნების პოპულარიზაცია და კრიტიკული შეფასება. „საბჭოთა ხელოვნებას“ ერთვოდა სტატიების რუსულად ანოტაცია. ტირაჟი 6 ათასი. 1990-2004 წლებში გამოდიოდა სახელწოდებით „ხელოვნება“.
რესურსები ინტერნეტში
კატეგორია:საქართველოს ჟურნალები კატეგორია:ქართულენოვანი ჟურნალები
ბაქოს არქიპელაგი
ბაქოს არქიპელაგი — ქალაქ ბაქოს (აზერბაიჯანი) ნაპირთან მდებარე კუნძულების ერთობლიობა. კუნძულების მიმდებარედ წყლის დონე დაბალია.
კუნძულები
აზერბაიჯანული სახელების გარდა კუნძულებს რუსული დასახელებებიც აქვს. სახელების წარმოშობა მე- 18 საუკუნეში მოღვაწე კატოგრაფს, ფედორ სოიმონოვს უკავშირდება. არქიპელაგი ქვემოთ ჩამოთვლილი კუნძულებისგან შედგება, რომელთა ნაწილასაც ქვიშის სანაპიროები გააჩნია.
ყურეში მდებარე კუნძულები
ესენია კუნძულები ბაქოს ყურის მიმდებარე ტერიტორიაზე:
ბოიუკ ზირა ან ნარგინი
დაშ ზირა ან ვულფი
ქუმ ან პესჩანნი
თავა ან პლიტა
ყურის გარეთ მდებარე კუნძულები
ბაქოს ყურის გარეთ მდებარეობს შემდეგი კუნძულები:
ჩილოვი ან ჟილოი
სანგი-მუგანი ან სვინოი
ზანბილი ან დუვანნი
ჩიკილი ან ობლივნოი
ყარა სუ ან ლოს
ხარა ზირა ან ბულა
კუტანი და ბაბური (პოდვოდნიეს კუნძულები)
ადსიზ ადა ან ბეზიმიანნი
მტკვრის კუნძული ან კურინსკი
მტკვირის კლდე ან კურინსკი კამენი მარცხნივ|მინი|265x265პქ|ბაქოს არქიპელაგის მდებარეობა კასპიის ზღვაში
ეკოლოგია
ბაქოს არქიპელაგის კუნძულების მცენარეულობა საკმაოდ დაზიანებულია ამავე ყურეში ნავთობმომპოვებელი ჭაბურღილების არსებობის გამო. ამ ყველაფრიდან გამომდინარე, კუნძულები მეტწილად მცენარეული საფარით დაფარულები არ არიან.
წარსულში ამ კუნძულებზე კასპიის ზღვაზე ერთ-ერთი საუკეთესო ეკოლოგიური მდგომარეობა იყო. იმ ტერიტორიებში, სადაც წყალი ძალიან არ არის დაბინძურებული კიდევ ბინადრობენ ზუთხები. კუნძულებზე არიან ფრინველებიც, რომლებიც აქ გამოსაზამთრებლად მოდიან. ბაქოს არქიპელაგი დაუსახლებელია და მეტწილად მათზე ნავთობის მომპოვებელი ჭაბუღილები და შუქურებია განთავსებული. სვინოის კუნძულზე მდებარეობს წყლის დაბინძურების ავტომატური მონიტორინგის სადგური.
ტურიზმი
ბოლო პერიოდში ბაქოს არქიპელაგზე ინტენსიურად ვითარდება ტურიზმი. კუნძული ბოიუქ ზირა,რომელიც აზერბაიჯანის დედაქალაქ ბაქოს მიმდებარედ მდებარეობს, დიდი განვითარებისკენ მიდის. კუნძული დაიყოფა რამდენიმე ადგილად; პარკი, საცხოვრებელი ფართი, სამხედრო პორტი და ა.შ. გასათვალისწინებელია ისიც, რომ პარკისთვის სპეციალური ტერიტორია იქნება გომოყოფილი, რადგან ამ ადგილებში ძალიან ხშირია ძლიერი ქარი. ბაქო ცნობილია თავისი ძველი ქალაქით და ამის აღსანიშნავად ქალაქის ციხესიმაგრის აშენებაა კუნძულზე დაგეგმილი. როდესაც საქმე რელიგიებს ეხება, აზერბაიჯანი ცნობილია, როგორც მსოფლიოს ტოლერანტი ქვეყნებიდან ერთ-ერთი. დაგეგმილია მეჩეთის, ეკლესიისა და სინაგოგის აშენება. საბჭოთა კავშირის დროს ბოიუკ ზირა ცნობილი იყო როგორც ტერიტორია, სადაც სტალინი პატიმრებს აგზავნიდა. ამ ფაქტის გამო კუნძულზე ბევრია საფლავები. დაგეგმილია, რომ კუნძულზე იმუშავებს სკოლა, სავაჭრო ცენტრი და საავადმყოფო. აქ გამოართება საზოგადოებრივი ღონისძიებები და სამიტები. ამ პროექტმა უამრავი უცხოელი ინვესტორი დააინტერესა და ამის განსახორციელებლად ორი-სამი მილიარდი მანეთია (255 000 000 - 382 000 000 აშშ დოლარი) გამოყოფილი. მინი|247x247პქ|ხაზარის კუნძულების მომავალი მდებარეობა
კონსტრუქცია და მოდერნიზაცია
ხაზარის კუნძულები არის ხელოვნური კუნძულები, რომელთა გაშენებაც ბაქოდან სამხრეთით, 24 კილომეტრით დაშორებით იგეგმება.
ავესტას მენეჯმენტის თანახმად, აზერბაიჯანის ახალი კოშკი 200 მ-ით მაღალი იქნება, ვიდრე მსოფლიოში აშენებული ყველაზე მაღალი შენობა, ბურჯი ხალიფაა. გარდა ბიზნეს შენობებისა და სასტუმროებისა, პროექტი ასევე ითვალისწინებს 800 000 ტევადობის სახლებს აქაური მაცხოვრებლებისთვის. ავესტას ცნობით, პროექტის დასრულება იგეგმება 2020-2025 წლებში.
სქოლიო
კატეგორია:აზერბაიჯანის კუნძულები კატეგორია:კასპიის ზღვის კუნძულები
იბარა (გიპუსკოა)
იბარა  — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის ტოლოსალდეის კომარკის შემადგენლობაში. ფართობი — 5 კმ². მოსახლეობა — 75 კაცი (2020 წ.).
სქოლიო
კატეგორია:გიპუსკოის მუნიციპალიტეტები კატეგორია:გიპუსკოის ქალაქები
NGC 7396
NGC 7396 — გალაქტიკა თევზების თანავარსკვლავედში. აღმოჩენის თარიღია 1827 წლის 12 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
გრიგოლ ჩუხრაი
გრიგოლ ჩუხრაი (Григо́рий Нау́мович Чухра́й; დ. 23 მაისი, 1921, მელიტოპოლი — გ. 2001) — რუსი კინორეჟისორი, სსრკ-ის სახალხო არტისტი (1981). 1861-1864 წლებში სწავლობდა საკავშირო კინემატოგრაფიის სახელმწიფო ინსტიტუტში მიხეილ რომთან. მისი ყველაზე ცნობილი ფილმია „ბალადა ჯარისკაცზე“, რომელმაც მიიღო ლენინური პრემია და BAFTA საუკეთესო ფილმისთვის. ჩუხრაის სხვა ფილმებია „ორმოცდამეერთე“ (1956), „მოწმენდილი ცა“ (1961), „ხსოვნა“ (1970) და სხვა.
რესურსები ინტერნეტში
კატეგორია:დაბადებული 23 მაისი კატეგორია:დაბადებული 1921 კატეგორია:რუსი კინორეჟისორები კატეგორია:სსრკ-ის სახალხო არტისტები კატეგორია:საბჭოთა კავშირის კომუნისტური პარტიის წევრები კატეგორია:გარდაცვლილი 2001
პომაბამბის პროვინცია
250პქ|მინი|მარჯვნივ|პომაბამბას პროვინციის მდებარეობა ანკაშის რეგიონში პომაბამბა — ანკაშის რეგიონის პროვინცია პერუში. პროვინციის დედაქალაქია პომაბამბა. პროვინციის ფართობი შეადგენს 2 973,83 კმ²-ს, მოსახლეობა — 35 000 ადამიანს.
პროვინცია იყოფა ოთხ რაიონად.
რესურსები ინტერნეტში
კატეგორია:ანკაშის რეგიონის პროვინციები
Camponotus westermanni fulvicornis
Camponotus westermanni fulvicornis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
ბეტანკურია
ბეტანკურია (Betancuria) — მუნიციპალიტეტი ესპანეთში, შედის კანარის კუნძულების ავტონომიური გაერთიანების ლას-პალმასის პროვინციის შემადგენლობაში, მდებარეობს კუნძულ ფუერტევენტურაზე. ფართობი — 103,64 კმ². მოსახლეობა — 758 კაცი (2022 წ.).
სქოლიო
კატეგორია:ლას-პალმასის მუნიციპალიტეტები
თავისუფალი უნივერსიტეტი
თავისუფალი უნივერსიტეტი — კერძო უმაღლესი სასწავლებელი, რომელიც 2007 წელს ცოდნის ფონდმა დააფუძნა, რომლის დამფუძნებელიცაა კახა ბენდუქიძე. თავდაპირველად უნივერსიტეტი შეიქმნა ორი უმაღლესი სასწავლო დაწესებულების - თბილისის აზიისა და აფრიკის ინსტიტუტებისა (ამჟამად საერთაშორისო ურთიერთობების სკოლა) და ESM-თბილისის (ამჟამად ბიზნესის სკოლა) გაერთიანების გზით და დაფუძნებისთანავე გახდა ლიდერი ქართულ უმაღლეს სასწავლებლებს შორის.
მომდევნო წლებში უნივერსიტეტს დაემატა რამდენიმე სკოლა: სამართლის სკოლა, კომპიუტერული მეცნიერებებისა და მათემატიკის სკოლა, ფიზიკის სკოლა, ვიზუალური ხელოვნებისა და დიზაინის სკოლა და მართვისა და საზოგადოებრივ მეცნიერებათა სკოლა. ასევე, საბაკალავრო პრგრამები: არქიტექტურა და შენობების სისტემის ინჟინერია. უნივერსიტეტის დამფუძნებელ ორგანიზაციას, ცოდნის ფონდს ხელმძღვანელობს ანასტასია ბენდუქიძე, რექტორი — ვახტანგ ლეჟავა, ხოლო, კანცლერი — ალექსანდრე კაჭარავა. უნივერსიტეტს ინფრასტქრუქტურა ყველა საერთაშორისო მოთხოვნას აკმაყოფილებს.
თავისუფალ უნივერსიტეტს აქვს როგორც საბაკალავრო, ისე სამაგისტრო, სადოქტორო და პროფესიული პროგრამები. 2021 წლის მონაცემებით სასწავლებელში 2 000-ზე მეტი სტუდენტი სწავლობს.
დაფუძნების დღიდან თავისუფალი უნივერსიტეტი ლიდერია ერთიან ეროვნულ გამოცდებზე ნაჩვენები საშუალო საკონკურსო ქულების მიხედვით.
კახა ბენდუქიძე
ვარდების რევოლუციის შემდეგ საქართველოს პრეზიდენტმა მიხეილ სააკაშვილმა პრემიერ-მინისტრის, ზურაბ ჟვანიას წარდგინებით კახა ბენდუქიძე ეკონომიკის მინისტრად დანიშნა. საქართველოში კახა ბენდუქიძე მსახურობდა საქართველოს ეკონომიკის მინისტრად (2004 წლის ივნის-დეკემბერი), რეფორმების კოორდინაციის მინისტრად (2004 წლის დეკემბერი – 2008 წლის იანვარი) და საქართველოს მთავრობის კანცელარიის ხელმძღვანელად (2008 წლის თებერვლიდან 2009 წლის თებერვლამდე). სწორად ბენდუქიძე იყო იმ ლიბერალური რეფორმების ავტორი, რომლებმაც კარდინალურად შემოაბრუნა პოსტ-საბჭოთა ეკონომიკა.
ეკონომიკის მინისტრად ბენდუქიძის დანიშნვამ 2004-2007 წლებში  გამოიწვია საქართველოს ეკონომიკის ყოველწლიური ზრდა  9.3%-ით, გასულ წლებთან შედარებით გაოთხმაგდა უცხოური ინვესტიციები; სახელმწიფომ ოთხჯერ შეამცირა საგადასახადო წნეხი, ხოლო სავალდებულო ლიცენზიების რაოდენობა 90%-ით შეამცირა და მოახდინა შრომის ბაზრის ლიბერალიზაცია, რის შედეგადაც სახელმწიფომ მიიღო მანამდე თითქმის არ არსებული საშუალო კლასი.
2007 წლის ბოლოს კახა ბენდუქიძემ დააფუძნა ცოდნის ფონდი, არასამეწარმეო (არაკომერციული) იურიდიული პირი, რომელიც საქართველოში განათლებისა და მეცნიერების მხარდაჭერის მიზნით შეიქმნა. აზიისა და აფრიკის ინსტიტუტისა და ESM ბიზნეს სკოლის შერწყმით მან შექმნა თავისუფალი უნივერსიტეტი, ხოლო მოგვიანებით ცოდნის ფონდის მმართველობაში გადავიდა ასევე აგრარული უნივერსიტეტი.
საერთაშორისო ურთიერთობების სკოლა
თავისუფალი უნივერსიტეტის საერთაშორისო ურთიერთობების სკოლა და აზიისა და აფრიკის ინსტიტუტი დაარსდა 1991 წელს. 2007 წელს შევიდა კახა ბენდუქიძის მიერ ახლადდაარსებული თავისუფალი უნივერსიტეტის შემადგენლობაში. 2017 წელს აზიისა და აფრიკის ინსტიტუტი გაიყო ორად: საერთაშორისო ურთიერთობების სკოლად და აზიისა და აფრიკის ინსტიტუტად, რომელმაც კვლევითი ცენტრის ფუნქციები შეიძინა. დაარსების პირველივე წლებიდან ინსტიტუტი თანამშრომლობს აღმოსავლეთის ქვეყნების, ევროპისა და ამერიკის შეერთებული შტატების უნივერსიტეტებთან.
თავისუფალი უნივერსიტეტის საერთაშორისო ურთიერთობების სკოლა ამზადებს საერთაშორისო ურთიერთობების სპეციალისტებს, რომლებიც სრულყოფილად სწავლობენ ახლო და შორეული აღმოსავლეთის ენებს, ისტორიას, კულტურას, რელიგიასა და ეკონომიკას. აზიისა და აფრიკის ინსტიტუტის საბაკალავრო პროგრამა მოიცავს ახლო და შორეული აღმოსავლეთის მიმართულებებს. სტუდენტები სწავლობენ საერთაშორისო ურთიერთობებს და ახლო და შორეული აღმოსავლეთის ქვეყნების ენას, ისტორიას, კულტურას, რელიგიასა და ეკონომიკას. აზიისა და აფრიკის ინსტიტუტში ისწავლება არაბული, სპარსული, ჩინური, იაპონური, კორეული, თურქული, ჰინდი. ენების შესწავლა ხდება უახლესი აუდიო – ვიდეო მასალებისა და ტექნოლოგიების გამოყენებით. 2013 წლიდან თავისუფალი უნივერსიტეტის საერთაშორისო ურთიერთობების სკოლის საბაკალავრო პროგრამას დაემატა დასავლური მიმართულებებიც: ესპანური, ფრანგული და გერმანული. სტუდენტები გადიან სტაჟირებას აღმოსავლეთის ქვეყნების, ევროპისა და ამერიკის შეერთებული შტატების უნივერსიტეტებში.
ჩინეთის მთავრობის მონაწილეობით თავისუფალი უნივერსიტეტის საერთაშორისო ურთიერთობების სკოლასთან შეიქმნა კონფუცის ინსტიტუტი, რომელიც ჩინური ენის შესაბამისი დონის გამოცდის ჩაბარების შემთხვევაში გასცემს HSK სერტიფკატს (ჩინური ენის დონის დამადასტურებელი საბუთი).
საბაკალავრო პროგრამის დასრულების შემდეგ, სტუდენტს ენიჭება საერთაშორისო ურთიერთობების ბაკალავრის ხარისხი.
ბიზნესის სკოლა (ESM)
ბიზნესის სკოლა (ESM) შეიქმნა 1992 წელს. 2007 წელს შევიდა თავისუფალი უნივერსიტეტის შემადგენლობაში. მიღებული აქვს ცენტრალური და აღმოსავლეთ ევროპის მენეჯმენტის განვითარების ასოციაციის (CEEMAN) აკრედიტაცია. ბიზნესის სკოლის საბაკალავრო პროგრამა ამზადებს ბიზნესის ადმინისტრირების სპეციალისტებს ფინანსების, მენეჯმენტისა და მარკეტინგის კონცენტრაციით. ბიზნესის სკოლის სტუდენტს ძირითადი სპეციალობის გარდა შეუძლია შეისწავლოს დამატებითი სპეციალობა (მაინორი).
ბიზნესის სკოლის სტუდენტები ეუფლებიან ბიზნესის ადმინისტრირების ძირითად პრინციპებს, სწავლობენ ბიზნესის ენას, გამოიმუშავებენ ბაზარზე ორიენტირებულ ხედვას ბიზნესსა და მართვაზე. იღებენ საბაზო ცოდნასა და უნარებს ბიზნესის ძირითად ფუნქციონალურ მიმართულებებში — მენეჯმენტში, მარკეტინგში, ფინანსებში, ადამიანური რესურსებისა და ოპერაციების მართვაში. იძენენ ბიზნესში არსებული პრობლემების გადაჭრისათვის საჭირო ანალიტიკურ უნარებს.
სასწავლო პროგრამის ნაწილია სიმულირებული და გათამაშებული ბიზნესის პროექტები. საგანი ბიზნესი მოქმედებაში. მეოთხე კურსზე სტუდენტები სავალდებულო პრაქტიკას გადიან რომელიმე ორგანიზაციაში.
ESM-ის საბაკალავრო პროგრამა შედგენილია წამყვანი ამერიკული და ევროპული უნივერსიტეტების ბიზნესის სკოლების გამოცდილების გათვალისწინებით. ბიზნესის სკოლის ტრადიციაა სტუმრის დღე, რომელზეც წარმატებულ ბიზნესმენებს ვიწვევთ. ისინი სტუდენტებს საკუთარ გამოცდილებას უზიარებენ. სტუმრის რანგში, ხშირად ESM- ის კურსდამთავრებულები არიან, რომელთაც მნიშვნელოვან წარმატებას მიაღწიეს ბიზნესში, — არა მხოლოდ საქართველოში, არამედ საზღვარგარეთაც.
სკოლა სტუდენტებს სამ კონცენტრაციას სთავაზობს:
სწავლის დამთავრების შემდეგ კურსდამთავრებულს ენიჭება ბაკალავრის ხარისხი ბიზნესის ადმინისტრირებაში. ბიზნესის სკოლა ESM-ს აქვს ორი სამაგისტრო პროგრამა:
სამართლის სკოლა
სამართლის სკოლა შეიქმნა 2009 წელს. სკოლა ამზადებს სამართალმცოდნეებს, რომელთაც ექნებათ საფუძვლიანი თეორიული ცოდნა და იურისტისთვის საჭირო პრაქტიკული უნარჩვევები. ისინი შეძლებენ მუშაობას წამყვან თანამდებობებზე იურიდიულ ფირმებში, საჯარო სექტორში, სასამართლო სისტემასა და საერთაშორისო ორგანიზაციებში.
სამართლის სკოლაში სამართლის შესწავლა და ანალიზი არ შემოიფარგლება ლექციებითა და სემინარებით და გრძელდება სამართლის კლინიკებში, სამეცნიერო ჟურნალებისათვის დაწერილ სტატიებში, იმიტირებულ სასამართლო პროცესებსა და საჯარო ლექციებზე გამართულ დებატებში.
სამართლის სკოლაში 2011 წლიდან ფუნქციონირებს ბიზნესის სამართლის ეროვნული ცენტრი. ცენტრი არის სამართლის სკოლისა და მისი პარტნიორის, ვოშბორნის უნივერსიტეტის სამართლის სკოლის, კანზასი, აშშ, ერთობლივი პროექტი, რომელიც ემსახურება ბიზნესის სამართლის შესწავლითა და კვლევით დაინტერესებულ სტუდენტებს, პრაქტიკოს იურისტებსა და სამართლის პროფესორებს მთელი ქვეყნის მასშტაბით.
სამართლის სკოლის პროგრამა მოიცავს, როგორც კერძო, ისე საჯარო სამართლის მიმართულებებს და ფოკუსირებულია კერძო (ბიზნეს) სამართალზე. სამართალმცოდნეობის გარდა, სტუდენტებს შეუძლიათ შეიძინონ დამატებითი სპეციალობა (მაინორი).
კომპიუტერული მეცნიერებების, მათემატიკისა და ინჟინერიის სკოლა (MACS[E])
თავისუფალი უნივერსიტეტის კომპიუტერულ მეცინერებათა და მათემატიკის (MACS) სკოლა შეიქმნა 2009 წელს და სტუდენტების პირველი ნაკადი მიიღო 2010 წელს. სკოლა სტუდენტებს სთავაზობს 3 საბაკალავრო პროგრამას:
MACS–ის სკოლას გააჩნია სამი ძირითადი მიზანი:
საფუძვლიან თეორიულ ცოდნასთან ერთად, სტუდენტები პრაქტიკულ უნარებს ეუფლებიან. მუშაობენ თავისუფალი უნივერსიტეტის IT სასწავლო ლაბორატორიაში, რომელიც აღჭურვილია ძირითადი პლატფორმების სერვერებით, ქსელური და კომპიუტერული მოწყობილობებით, პროგრამირებადი რობოტექნიკით, სამგანზომილებიანი საბეჭდი მოწყობილობით.
MACS[E]-ის სკოლის კურსდამთავრებულები შეძლებენ დასაქმდნენ პოზიციებზე რომელიც დაკავშირებულია პროგრამული ინჟინერიის ნებისმიერ ასპექტთან, ინფორმაციული ტექნოლოგიის მენეჯმენტთან და სხვ.
სტუდენტებს ექნებათ დამატებითი სპეციალობების შესწავლის შესაძლებლობა.
ელექტრო და კომპიუტერული ინჟინერიის საბაკალავრო პროგრამა შემუშავდა მსოფლიოს წამყვანი უნივერსიტეტების (მასაჩუსეტსის ტექნოლოგიური უნივერსიტეტი, კარნეგი მელონი, ილინოისის უნივერსიტეტი, ტოკიოს უნივერსიტეტი) სასწავლო პროგრამების ანალიზის საფუძველზე. აღნიშნული სასწავლო პროგრამის გავლისას სტუდენტები სწავლობენ რამდენიმე ფართოდ გამოყენებულ პროგრამულ ენას (C++, Java, Matlab). წერენ ალგორითმებს და ახდენენ ინჟინერიის მრავალი პრაქტიკული ამოცანის პროგრამირებას. სტუდენტები მიიღებენ საფუძვლიან თეორიულ და პრაქტიკულ ცოდნას ელექტრონიკაში, სიგნალების კომპიუტერულ მოდელირებაში, თანამედროვე ხელსაწყოების შექმნისას გამოყენებული ელექტრო-ტექნიკური მასალების შესახებ და ა.შ. ამასთან ერთად დიდ დროს ატარებენ თავისუფალი უნივერსიტეტის თანამედროვე სასწავლო ლაბორატორიებში, რომლებიც აღჭურვილია ძირითადი პლატფორმების სერვერებით, ქსელური და კომპიუტერული მოწყობილობებით, პროგრამირებადი რობოტექნიკით. სტუდენტები საკუთარი ხელით აწყობენ და კომპიუტერით მართავენ ელექტრო-ხელსაწყოებს.
ფიზიკის სკოლა
თავისუფალი უნივერსიტეტის ფიზიკის სკოლა სტუდენტებს სთავაზობს საბაკალავრო პროგრამას ფიზიკაში. ამ სკოლის კურსდამთავრებულები მიიღებენ ფიზიკის ბაკალავრის ხარისხს. გარდა ამისა, სტუდენტებს საშუალება ექნებათ შეისწავლონ დამატებითი სპეციალობები (მაინორები). თანამედროვე პროგრამებზე დაფუძნებულ ლექცია–სემინარებს კითხულობენ გამოჩენილი მეცნიერები, რომლებიც ჩართულნი არიან საერთაშორისო სამეცნიერო პროექტებში.
თავისუფალი უნივერსიტეტი ატარებს საერთაშორისო სამეცნიერო კონფერენციებს ფიზიკაში, რაც საშუალებას აძლევს სტუდენტებს დაამყარონ პირდაპირი კონტაქტები მსოფლიოს გამოჩენილ მეცნიერებთან. ფიზიკის სკოლის სტუდენტები იღებენ საფუძვლიან თეორიულ ცოდნას ფიზიკის ფუნდამენტურ მიმართულებებში, ატარებენ ცდებს ფიზიკის თანამედროვე ლაბორატორიაში და აქტიურად არიან ჩართულნი კვლევით სამუშაოებში.
ფიზიკის სკოლის წარმატებულ კურსდამთავრებულებს საშუალება მიეცემათ, გააგრძელონ სწავლა ფიზიკის სამაგისტრო ან სადოქტორო პროგრამებზე მსოფლიოს წამყვან უმაღლეს სასწავლებლებში, სადაც ისინი ჩართულები იქნებიან მაღალანაზღაურებად კვლევით საქმიანობაში.
მართვისა და საზოგადოებრივ მეცნიერებათა სკოლა
თავისუფალი უნივერსიტეტის მართვისა და საზოგადოებრივ მეცნიერებათა სკოლის პროგრამას საფუძვლად უდევს ლიბერალური განათლება კურიკულუმი, რომლის საშუალებითაც სტუდენტები იღებენ ფართო განათლებას ჰუმანიტარულ (ისტორია, ხელოვნება, ლიტერატურა, ფილოსოფია), ასევე სოციალურ და პოლიტიკურ მეცნიერებებში (ანთროპოლოგია, ეკონომიკა, სოციოლოგია, ფსიქოლოგია, საჯარო პოლიტიკის ანალიზი). ასევე ითვისებენ ბიზნესისა და სამართლის საფუძვლებს, დახელოვნდებიან პროექტების მართვასა და საჯარო ადმინისტრირებაში. უნივერსიტეტის დამთავრების შემდეგ მათ შეუძლიათ კომპეტენტურად უხელმძღვანელონ ნებისმიერ პროექტს, იმუშაონ საერთაშორისო, სახელმწიფო და ბიზნეს ორგანიზაციებში და ასევე მედიაში. გარდა ამისა, მიღებული ლიბერალური განათლება სტუდენტებს საგრძნობლად გაუადვილებს სწავლის გაგრძელებას ევროპისა და ამერიკის შეერთებული შტატების პრესტიჟულ უნივერსიტეტებში.
მართვისა და საზოგადოებრივ მეცნიერებათა სკოლა აყალიბებს კრიტიკულად და შემოქმედებითად მოაზროვნე ახალგაზრდებს − მაღალი სამოქალაქო ცნობიერებითა და მზაობით ლიდერობისათვის. გარდა სასწავლო პროგრამისა, სწავლის განმავლობაში სტუდენტები მონაწილეობას იღებენ სხვადასხვა პროექტში, გადიან სტაჟირებას, რაც მათ აძლევს ცოდნის გაღრმავებისა და შემოქმედებითი თვითგამოხატვის საშუალებას. სტუდენტები აქტიურად ხელმძღვანელობენ სხვადასხვა საზოგადოებრივ და კულტურულ ღონისძიებას. მათი ინიციატივით დაარსდა ლიტერატურული და მედია კლუბები. ასევე, ეროვნულ ბიბლიოთეკასთან თანამშრომლობით, შეიქმნა სტუდენტური ჯგუფი, რომელიც ახორციელებს სხვადასხვა შინაარსის სოციალურ და საგანმანათლებლო პროექტს.
მართვისა და საზოგადოებრივ მეცნიერებათა სკოლა გამოირჩევა არა მხოლოდ ლიბერალური სასწავლო პროგრამით, არამედ სწავლებისადმი განსაკუთრებული მიდგომით, ე.წ. სოკრატეს მეთოდით, რომელიც მაღალი ხარისხის დასავლური საუნივერსიტეტო განათლების ტრადიციული საფუძველია. ეს მეთოდი ითვალისწინებს ლექტორისა და სტუდენტის თანასწორ სასემინარო მუშაობას, პირველადი წყაროების ღრმა კითხვასა და ანალიზს, ტექსტებისა და იდეების კრიტიკულ გააზრებას, კითხვის სწორად დასმის ხელოვნების დაუფლებას და ძველი იდეის ორიგინალურ და თანამედროვე ინტეპრეტაციას. ფუნდამენტური თეორიული ცოდნის შეძენასთან ერთად, სტუდენტები დაეუფლებიან პრაქტიკულ უნარებს – აკადემიურ და შემოქმედებით წერის, წყაროების ღრმა ანალიზისა და დისკუსიის წარმოების ტექნიკას.
სკოლის დამთავრების შემდეგ სტუდენტი მიიღებს სოციალურ მეცნიერებათა ბაკალავრის ხარისხს. გარდა ძირითადი სპეციალობებისა, სტუდენტებს ექნებათ დამატებითი სპეციალობების (მაინორების) შესწავლის შესაძლებლობა.
ვიზუალური ხელოვნების, დიზაინისა და არქიტექტურის სკოლა VA[A]DS
თავისუფალ უნივერსიტეტს 2013 წელს კიდევ ერთი - ვიზუალური ხელოვნების, დიზაინისა და არქიტექტურის სკოლა დაემატა, რომლის მიზანია სტუდენტებს მისცეს თანამედროვე განათლება. სკოლა შეიქმნა როდ აილენდის დიზაინის სკოლის, Carnegie Melon უნივერსიტეტის და ევროპული სახელოვნებო სკოლების გამოცდილების გაზიარების მაგალითზე.
სკოლა სტუდენტებს სთავაზობს 2 საბაკალავრო პროგრამას:
სკოლაში მოწვეული პროფესორები, წარმატებული ხელოვანები, კურატორები და გალერისტები რეგულარულად ჩაატარებენ ლექციებისა და workshop-ების კურსს. სკოლის ინტერესებშია, რომ სტუდენტებს შესთავაზოს მრავალფეროვანი სწავლების ფორმატის გაცნობა. იგეგმება სტუდენტების, პროფესორებისა და სხვა საერთაშორისო ხელოვანების გამოფენები. გამოფენები და მათი მოწყობის კულტურა სკოლის სასწავლო პროგრამისა და სილაბუსების მნიშვნელოვანი კომპონენტია.
სწავლის პირველივე ეტაპზე სტუდენტები აწყობენ გამოფენებს, მუშაობენ პროექტებზე და პროფესორებთან ერთად ხდებიან მოქმედი არტსამყაროს თანამონაწილეები.
„საუკეთესო – საუკეთესოებს“
თავისუფალ უნივერსიტეტში ჩარიცხულ ყველა სტუდენტს ცოდნის ფონდი 9 000 ლარიან სასწავლო ვაუჩერს გადასცემს. ამასთან: უნივერსიტეტი საუკეთესო აბიტურიენტებს აჯილდოებს სასწავლო გრანტებით. საუკეთესო აბიტურიენტებისთვის სასწავლო გრანტებს გასცემს ცოდნის ფონდი და დავით მიქელაძის მომავალ მეცნიერთა ფონდი.
საგზური - სწავლის სრული დაფინანსება სოციალურად დაუცველებისთვის
თავისუფალ უნივერსიტში ჩარიცხულ სოციალურად დაუცველ ყველა სტუდენტს ცოდნის ფონდი სწავლას 4 წლის განმავლობაში სრულად უფინანსებს.
სქოლიო
კატეგორია:თბილისის უნივერსიტეტები კატეგორია:თავისუფალი უნივერსიტეტი
Škoda 13T
Škoda 13 T (იგივე Škoda Elektra) — ხუთსექციური, სამურიკიანი (ექვსღერძიანი), ნახევრადდაბალიატაკიანი, ცალმხრივი მიმართულების ტრამვაის ვაგონი, რომელიც კომპანია შკოდამ (Škoda) ბრნოს ტრამვაის ქსელისთვის შექმნა. მისი დიზაინი პორშეს დიზაინერთა ჯგუფმა შეიმუშავა. იატაკის ფართის 48% დაბალია (ლიანდაგის ზედაპირიდან 35 სმ). იგი ვიზუალურად Škoda 14 T–ს ჰგავს, მაგრამ მისგან განსხვავებით Škoda 13 T–ს პირველ კარს სამგზავრო სალონში შევყავართ, მაშინ, როდესაც Škoda 14 T–ს პირველი კარი ვატმანის კაბინისაა.
პროდუქცია
2010 წლის მდგომარეობით ბრნოში ამ მოდელის 20 ვაგონი მუშაობს, ხოლო 2011 წლისთვის ბრნომ დამატებით 20 Škoda 13 T უნდა მიიღოს. პირველი გამოშვების ვაგონებში სალონის მაღალიატაკიან ნაწილში სკამები სიგრძეზე, პარალელურად იყო განლაგებული და სხვადასხვა მხარეს მსხდომი მგზავრები ერთმანეთს პირისპირ უყურებდნენ, მეორე გამოშვების ვაგონებში კი ყველა სკამი წინ იქნება მიმართული, რაც მგზავრებს ამ უხერხულობას ააცილებს.
ტექნიკური მონაცემები
ურიკები: ფიქსირებული ლიანდაგის სიგანე: 1 435 მმ
ჩეხეთი
კატეგორია:ჩეხური ტრამვაის ვაგონები
სამძივრები
არსებობს მოსაზრება, რომ სამძივრების გვარისაგან წარმოდგება თორელების ფეოდალური საგვარეულო. XII საუკუნის 80-იანი წლებში სამძივრები დამოყვრებიან სამცხის დიდებულებს — ჯაყელებს. კრავაი ჯაყელი ცოლად შეურთავს ერთ-ერთ სამძივარს. სამძივრები როგორც ჩანს, ჯაყელებთან ერთად, მიემხრნენ აჯანყებულ იური ანდრიას ძეს; აჯანყების დამარცხების შემდეგ კი ისინი ამ აჯანყებაში მონაწილე გუზან ტაოსკარელთან ერთად გაიქცნენ შაჰარმენთან (ხლათის მმართველი). XIII საუკუნის შუა წლებში სამძივრები კვლავ ჩანან სამცხეში. ერთ-ერთი სამძივარი შებრძოლებია აბაღა-ხანის წინააღმდეგ აჯანყებულ მონღოლ უფლისწულს თეგუდარს, რომელიც ლიხთ-იმერეთიდან (სადაც დავით ნარინი იყო შეხიზნული) გადმოსულა სამცხე-ჯავახეთის დასარბევად. სამცხე-საათაბაგოს თავადების XVI საუკუნის ნუსხაში მოხსენიებულია, როგორც სამცხის გადაშენებული ფეოდალური საგვარეულო, რომელთა მამული ამ დროს ეპყრა გოგიბაშვილს.
ლიტერატურა
კატეგორია:საქართველოს ფეოდალური საგვარეულოები
Forelius rufus
Forelius rufus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Forelius-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
The Soul Cages (ტურნე)
The Soul Cages — ინგლისელი მუსიკოს სტინგის საკონცერტო ტურნე. იგი გაიმართა 1991-1992 წლებში. ტურნეს მსვლელობისას სრულდებოდა როგორც სიმღერები The Police-ის, ასევე სტინგის სოლო-შემოქმედებიდან. ძირითადად ტური მიეძღვნა მუსიკოსის ალბომს The Soul Cages.
სქოლიო
კატეგორია:სტინგის ტურნეები კატეგორია:1991 წლის საკონცერტო ტურნეები კატეგორია:1992 წლის საკონცერტო ტურნეები
პალიასკის პროვინცია
პროვინცია იყოფა თერთმეტ რაიონად.
იხილეთ აგრეთვე
კატეგორია:ანკაშის რეგიონის პროვინციები
იკასტეგიეტა
იკასტეგიეტა (Icazteguieta, Ikaztegieta) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის ტოლოსალდეის კომარკის შემადგენლობაში. ფართობი — 2 კმ². მოსახლეობა — 479 კაცი (2020 წ.).
სქოლიო
კატეგორია:გიპუსკოის მუნიციპალიტეტები კატეგორია:გიპუსკოის ქალაქები
NGC 7397
NGC 7397 — გალაქტიკა თევზების თანავარსკვლავედში. აღმოჩენის თარიღია 1856 წლის 2 ოქტომბერი. ეს ობიექტი შედის ახალ საერთო კატალოგში.
სან-რემო
სან-რემო ან სანრემო (Sanremo) — იტალიის საკურორტო ქალაქი, ლიგურიის რეგიონში.
1896 წელს სან-რემოში გარდაიცვალა ალფრედ ნობელი. 1920 წელს ქალაქში გაიმართა ერთა ლიგის კონფერენცია. 1951 წლიდან ქალაქში ტარდება პოპულარული სან-რემოს ფესტივალი. ქალაქის დღე აღინიშნება 13 ოქტომბერს.
რესურსები ინტერნეტში
კატეგორია:იტალიის ქალაქები
Camponotus westermanni
Camponotus westermanni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
Forelius tucumanus
Forelius tucumanus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Forelius-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
Ten Summoner's Tales (ტურნე)
Ten Summoner's Tales — ინგლისელი მუსიკოს სტინგის საკონცერტო ტურნე. იგი გაიმართა 1993-1995 წლებში. ტურნეს მსვლელობისას სრულდებოდა როგორც სიმღერები The Police-ის, ასევე სტინგის სოლო-შემოქმედებიდან. ძირითადად ტური მიეძღვნა მუსიკოსის ალბომს Ten Summoner's Tales.
სქოლიო
კატეგორია:სტინგის ტურნეები კატეგორია:1993 წლის საკონცერტო ტურნეები კატეგორია:1994 წლის საკონცერტო ტურნეები კატეგორია:1995 წლის საკონცერტო ტურნეები
სამჭაჭა
მცირე ნარგავების სახითაა შემორჩენილი ქვემო და შუა იმერეთში.
საკმაოდ პგავს მეგრულ ჯიშს ახარდანს, რის გამოც ხარდანს ზოგჯერ სამჭაჭასაც ეძახიან.
ბოტანიკური აღწერა
ზრდასრული ფოთოლი საშუალო ზომისაა, თითქმის ოვალური, მომრგვალო, სამ-ხუთნაკვთიანი, ზოგჯერ თითქმის მთლიანი ფორმის. ფოთლის ქვედა მხარე ქეჩისებრადაა შებუსული. ყვავილი ორსქესიანია. მტევანი საშუალო ან საშუალოზე მცირე ზომისაა, ცილინდრულ-კონუსური, ზოგჯერ კი კონუსური ან ცილინდრული ფორმის. იშვიათად დატოტვილი, კუმსი. მარცვალი საშუალო ზომისაა, თითქმის ოვალური, შავი ფერის. კანი სქელი და უხეში აქვს, საშუალო სისქის ცვილისებრი ფიფქით დაფარული. რბილობი წვნიანია. მარცვალში ორი საკმაოდ მსხვილი წიპწაა. სამჭაჭა სრულ სიმწიფეში ოქტომბრის პირველ ნახევარში შედის. საშუალომოსავლიანია, მტევნის წონა 150-300 გრამია, საჰექტარო მოსავლიანობა კი 4.9-5 ტონა.
სამჭაჭა გამოიყენება სუფრის წითელი მშრალი ღვინის დასამზადებლად.
ლიტერატურა
კატეგორია:იმერეთის ვაზის ჯიშები კატეგორია:ვაზის წითელყურძნიანი საღვინე ქართული ჯიშები
ჰარი პოტერი და აზკაბანის ტყვე (ფილმი)
ჰარი პოტერი და აზკაბანის ტყვე (Harry Potter and the Prisoner of Azkaban) — რეჟისორ ალფონსო კუარონის ფილმი, რომელიც გადაღებულია ჯოან როულინგის მიერ დაწერილი ჰარი პოტერის თავგადასავლების მესამე წიგნის მიხედვით.
ამ ფილმში ჰარი და მისი მეგობრები ბრუნდებიან ჰოგვორტსში. იქ ჰარი გაიცნობს თავის ნათლიას, სირიუს ბლეკს. აღსანიშნავი ისაა, რომ ამ თავში საერთოდ არ ჩნდება ლორდი ვოლდემორი (რომელიც მხოლოდ ნახსენებია აქა-იქ).
სქოლიო
ハリー・ポッターとアズカバンの囚人
Škoda 14T
thumb|Škoda 14T პრაღაში thumb|Škoda 14T-ს ინტერიერი thumb|right|473px Škoda 14 T (იგივე Škoda Elektra) — ხუთსექციური, სამურიკიანი (ექვსღერძიანი), ნახევრადდაბალიატაკიანი, ცალმხრივი მიმართულების ტრამვაის ვაგონი, რომელიც კომპანია შკოდამ (Škoda) პრაღის ტრამვაის ქსელისთვის ააგო (იხ. სტ.: პრაღის ტრამვაი). მისი დიზაინი პორშეს დიზაინერთა ჯგუფმა შეიმუშავა. Škoda 14 T კონსტრუქციით Škoda 05 T–ს ჰგავს. მისი იატაკის ფართის 50% დაბალია (ლიანდაგის ზედაპირიდან 35 სმ). პრაღის ტრამვაის სისტემის მცირერადიუსიანი მოსახვევებისა და დიდქანობიანი აღმართების (8,5%–ზე მეტი) გამო, ამ ვაგონებს პრაღაში მუშაობა უჭირთ.
პროდუქცია
პირველი Škoda 14 T 2005 წელს გამოუშვეს და 2008 წლისთვის მათი რაოდენობა 40–მდე გაიზარდა. 2010 წლის მდგომარეობით პრაღაში ამ მოდელის 60 ვაგონი მუშაობს.
რესურსები ინტერნეტში
კატეგორია:ჩეხური ტრამვაის ვაგონები
აბუკაი
აბუკაი (ოფიციალურად აბუკაის მუნიციპალიტეტი; Bayan ng Abucay) ― მესამე კლასის მუნიციპალიტეტი ბატაანის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 42 984 ადამიანს შეადგენს.
აბუკაი მეწილად სასოფლო-სამეურნეო და თევზის მრეწველობის მუნიციპალიტეტია. მდებარეობს ბატაანის ნახევარკუნძულის ჩრდილო-აღმოსავლეთ ნაწილში, მანილის ყურის გასწვრივ. მუნიციპალიტეტის ფართობი 79,72 კმ²-ია. ქვეყნის დედაქალაქიდან 116 კმ-ის დაშორებით მდებარეობს. მუნიციპალიტეტის უკიდურეს დასავლეთ ნაწილში ბატაანის ეროვნული პარკი მდებარეობს.
ისტორია
არქიპელაგის მასტაბით პირველი სტამბა აბუკაის მუნიციპალიტეტში დაარსდა. 1647 წლის 23 ივნისს ნიდერლანდელ დამპყრობლებსა და პამპანგის მკვიდრებს შორის დიდი ბრძოლა გაიმართა აბუკაის ეკლესიის მახლობლად. ბრძოლაში 200-ზე მეტი პამპანგელი დაიღუპა, მათ შორის პამპანგის ესპანელი ქალაქის მერიც, ანტონიო დე კაბრერა.
გეოგრაფია
აბუკაის სამხრეთით ბალანგა მდებარეობს, ჩრდილოეთითა და ჩრდილო-დასავლეთით ― სამალი, დასავლეთით ― მორონგი და აღმოსავლეთით ― მანილის ყურე.
ფილიპინების სტატისტიკის სააგენტოს მონაცემებით, მუნიციპალიტეტის ფართობი 79,72 კმ²-ია, რაც პროვინციის საერთო ფართობის (1372,98 კმ²) 5,81 %-ს შეადგენს. აბუკაის ტოპოგრაფია დასავლეთით ნატიბის მთის კალდერის მთიანი რელიეფიდან აღმოსავლეთისკენ სანაპირო ტერიტორიებისკენ იცვლება, მანილის ყურის გასწვრივ. ექვსი მდინარე, რომელთა საერთო სიგრძე 37 კმ-ს შეადგენს, ნატიბის მთაზე იღებს სათავეს და დასავლეთიდან აღმოსავლეთით მიედინება.
მეორეული ტყეები მუნიციპალიტეტის დასავლეთ მთიან ნაწილს ფარავს. მეორეული ტყეები მუნიციპალიტეტის საერთო ფართობის 38 %-ს იკავეენ.
აბუკაი 9 ბარანგაის მოიცავს: ბანგკალი, კალაილაიანი (პობლასიონი), კაპიტანგანი, გაბონი, ლაონი, მაბატანგი, ომბოი, სალიანი, ვავა.
დემოგრაფია
2020 წლის აღწერით, აბუკაის მოსახლეობა 42 984 ადამიანს შეადგენ. მოსახლეობის სიმჭიდროვის მაჩვენებელი 540 ადამიანი 1 კმ²-ზე. მოსახლეობის უმრავლეობას ტაგალურ ენებზე საუბრობს. მოსახლეობის ნაწილი კაპამპანგანის დიალექტზეც საუბრობს, ძირითადად მაბატანგის ბარანგაიში.
ეკონომიკა
აბუკაის ეკონომიკის წამყვანი დარგები სოფლის მეურნება და თევზის მრეწველობაა. მანილის ყურის გასწვრივ არსებული თევზის გუბურების ფართობი 1521 ჰექტარს მოიცავს, რომელთაგანაც 319 ჰექტარი ინტენსიურად გამოიყენება. დანარჩენი არ ფუნქციონირებს, თუმცა გამოყენებისთვის მზადაა. სათევზაო გუბურები მდიდარია კომერციული სახეობებით, როგორებიცაა: ჰანოსი, ტილაპია, კრევეტები და პლა-პლა.
აბუკაის სასოფლო-სამეურნეო მიწებზე ბრინჯი, სიმინდი, ბოსტნეული და ხილი, ისევე, როგორც ბამბუკი. ვალის ტამბო ადგილობრივი წარმოების ცოცხია, რომელსაც ძირითადად ბაგიოში ყიდიან.
მმართველობა
მუნიციპალური მთავრობა მუნიციპალურ მერიაშია განთავსებული. ესპანური კოლონიური ხანის დროს აღმასრულებელი ხელისუფლების მეთაური გუბერნატორი იყო, რომელიც ქალაქის მერიას ხელმძღვანელობდა.
ამერიკული მმართველობის პერიოდში (1898-1946), არჩეული მერისა და ადგილობრივი მოხელეების ოფისები მუნიციპალურ მერიაში იყო განთავსებული. აღმასრულებელი და საკანონმდებლო განყოფილებების ფუნქციებს მუნიციპალური საბჭო (Sangguniang Bayan) და მუნიციპალური სასამართლო ახორციელებენ, შესაბამისად. 2021 წლისთვის აბუკაის მერია ლიბერატო პ. სანტიაგო, ხოლო ვიცე-მერი ― კრისტინე გ. დელა ფუენტე. აბუკაის მუნიციპალური საბჭო 8 წევრისგან შედგება, რომელთაც ვიცე-მერი ხელმძღვანელობს.
ღირსშესანიშნაობები
აბუკაის ტერიტორიაზე პირველი ეკლესია 1587 წელს დააარსეს დომინიკელთა ორდენის მისიონერებმა დააარსეს. აბუკაის მონასტერი ფილიპინების მასშტაბით ერთ-ერთი უძველესი ტაძარია. ამჟამინდელი ტაძარი 1600-იანი წლების დასაწყისში აშენდა, თუმცა ზუსტი თარიღი უცნობია. ტაძარი 1852 წლის 16 სექტემბერს მომხდარმა მიწისძვრამ ძლიერ დააზიანა და კიდევ ერთხელ დაზიანდა 1870 წლის ხანძრის დროს. ტაძარი ხელახლა მამა ხოსე დიეგო პალაესმა აღადგინა.
ტაძარში დღემდე შემონახულია 1839 და 1859 წლებში გადაცემული ზარები. აბუკაის ხუთი ზარი 1978 წლის 17 იანვარს აღადგინეს სუბიკის ყურეში, აშშ-ის სამხედრო-საზღვაო ბაზაზე.
წმინდა დომინიკ დე გუსმანის სამრევლოში 19 501 კათოლიკეა. ტაძრის მფარველი წმინდანი დომინიკ დე გუსმანია, ხოლო ხსენების დღე 8 აგვისტოა. ტაძარი ბალანგის რომის კათოლიკური ეკლესიის ეპარქიას მიეკუთვნება.
განათლება
აბუკაის მუნიციპალიტეტის ტერიტორიაზე მდებარეობს: ბატაანის ნახევარკუნძულის სახელმწიფო უნივერსიტეტის აბუკაის კამპუსი, ყოფილი ბატაანის ეროვნული სასოფლო-სამეურნეო სკოლა, რომელიც ამჟამად ბატაანის სახელმწიფო უნივერსიტეტის ნაწილს წარმოადგენს; სან ხუან დე ლეტრანის კოლეჯის აბუკაის კამპუსი, რომელიც დომინიკელთა ბორცვზე, მუნიციპალიტეტის ცენტრიდან 8 კმ-ით დასავლეთით მდებარეობს, ნატიბის მთის კალთაზე, ზღვის დონიდან 260 მეტრის სიმაღლეზე.
სქოლიო
კატეგორია:ბატაანის მუნიციპალიტეტები კატეგორია:1587 წელს დაარსებულები ფილიპინებში კატეგორია:1587 წელს დაარსებული დასახლებული ადგილები კატეგორია:მანილის ყურის დასახლებული ადგილები
ზურაბ ქაფიანიძე
ზურაბ ქაფიანიძე (დ. 1 აპრილი, 1937, სოფელი ნაკიეთი, ონის რაიონი — გ. 4 ივლისი, 2011, თბილისი) — ქართველი მსახიობი. საქართველოს სახალხო არტისტი (1979), შოთა რუსთაველის სახელობის სახელმწიფო პრემიის ლაურეატი (1985). 1961 წელს დაამთავრა თბილისის შოთა რუსთაველის სახელობის თეატრალური ინსტიტუტის სამსახიობო ფაკულტეტი. 1961–1964 წლებში მოღვაწეობდა ქუთაისის ლადო მესხიშვილის სახელობის თეატრში მსახიობად. 1964 წლიდან კინოსტუდია „ქართული ფილმის“ მსახიობი იყო.
1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.
დაკრძალულია დიდუბის მწერალთა და საზოგადო მოღვაწეთა პანთეონში.
სამეცნიერო მოღვაწეობა
გამოსცა სამეცნიერო გაზეთი „შუმერი“. დააარსა ამავე სახელწოდების სამეცნიერო ცენტრი. 40 წლის შრომის შედეგად, როგორც თვითონ იყო დარწმუნებული, ახსნა ძვ. წ. V-III ათასწლეულების შუმერული თიხის ფირფიტები და ბეჭდები, თიხის შუმერული ჭურჭლის მოხატულობა და სარკოფაგთა წარწერების ხაზობრივი სისტემა. მისივე მტკიცებით, აღმოაჩინა ანბანის რიცხვობრივი ხაზობრივი და კოსმიური სისტემის ფორმულა, რითაც, თითქოსდა, ცხადი გახდა უძველესი ქართული ასომთავრულის შუმერული წარმომავლობა. ასევე ამტკიცებდა, რომ აღადგინა ძვ. წ. 5604 წლის შუმერული კალენდარი.
ქაფიანიძის მოსაზრებები მეცნიერებაში გაზიარებული არ არის.
სქოლიო
კატეგორია:დაბადებული 1 აპრილი კატეგორია:დაბადებული 1937 კატეგორია:გარდაცვლილი 4 ივლისი კატეგორია:გარდაცვლილი 2011 კატეგორია:ქართველი მსახიობები კატეგორია:საქართველოს სსრ-ის სახალხო არტისტები კატეგორია:საქართველოს V მოწვევის პარლამენტის წევრები კატეგორია:დიდუბის პანთეონში დაკრძალულები კატეგორია:საქართველოს სახელმწიფო თეატრალური ინსტიტუტის კურსდამთავრებულები კატეგორია:ონის მუნიციპალიტეტში დაბადებულები კატეგორია:შოთა რუსთაველის სახელობის პრემიის ლაურეატები
არკადიუსი (ბიზანტია)
არკადიუსი (ფლავიუს არკადიუს ავგუსტუსი) (დ. 377— გ. 1 მაისი, 408) — აღმოსავლეთ რომის იმპერატორი 395-408 წლებში. რომის იმპერატორ თეოდოსიუს I-ის უფროსი ვაჟი. მამის სიკვდილის შემდეგ 395 წელს სამართავად ერგო აღმოსავლეთ რომის იმპერია. იმპერიის დასავლეთი ნაწილი კი — მის უმცროს ძმას, ჰონორიუსს.
გადმოცემის თანახმად, არკადიუსის მმართველობის წლებში, სახელმწიფოს, ფაქტობრივად, მართავდნენ მასთან დაახლოებული პირები — ჯერ კარისკაცი რუფინუსი (ეროვნებით გალი), ხოლო შემდეგ — საჭურისი ევტროპიუსი. იმხანად იმპერიაში შედიოდა შემდეგი ოლქები: დაკია, მაკედონია, საბერძნეთი, თრაკია, მცირე აზია, სირია, პალესტინა და ეგვიპტე. რუფინუსისა და ევტროპიუსის ძალაუფლებას ბოლო მოუღეს გუთმა ლეგიონერებმა.
არკადიუსის მმართველობის ბოლო წლებში ძალაუფლება ხელთ იგდეს დედოფალმა ევდოქსიამ და სარდალმა გაიანასმა, რომელიც მოკლული იქნა ჰუნების მიერ. დედოფალ ევდოქსიას თავაშვებულობას დიდ წინააღმდეგობას უწევდა მაშინდელი კონსტანტინოპოლელი პატრიარქი იოანე ოქროპირი, რომელიც ამის გამო ჩამოშორებული იქნა საეკლესიო მმართველობას და გადასხლებული იქნა აფხაზეთში, სადაც გარდაიცვალა კიდეც სოფელ კომანში.
არკადიუსი გარდაიცვალა 408 წლის 1 მაისს 31 წლის ასაკში. გარდაცვალების მიზეზი უცნობია. ტახტზე ავიდა მისი არასრულწლოვანი ვაჟი თეოდოსიუს II.
ლიტერატურა
კატეგორია:დაბადებული 377 კატეგორია:გარდაცვლილი 1 მაისი კატეგორია:გარდაცვლილი 408 კატეგორია:ბიზანტიის იმპერატორები კატეგორია:IV საუკუნის ბიზანტიის იმპერატორები კატეგორია:V საუკუნის ბიზანტიის იმპერატორები კატეგორია:რომის იმპერიის კონსულები
ლგბტ უფლებები საქართველოში
საქართველო პოსტ-საბჭოთა ქვეყნებიდან, ევროკავშირის წევრი ბალტიისპირეთის ქვეყნების გამოკლებით, ერთადერთია, რომელიც პირდაპირ კრძალავს ლგბტ ადამიანების დისკრიმინაციას კანონმდებლობით. ამისდა მიუხედავად, ჰომოსექსუალობა ითვლება მართლმადიდებლური ღირებულებებიდან დიდ გადახვევად.
ერთსქესიანი სექსუალური აქტების ლეგალურობა
1933 წელს საბჭოთა კავშირის კრიმინალურ კოდექსს დაემატა 121-ე მუხლი, რომელიც კრძალავდა კაცების ჰომოსექსუალობას. „დამნაშავეები“ ხუთ წლამდე ვადით ხვდებოდნენ შრომა-გამოსასწორებელ ციხეში. ისტორიკოსების აზრით, ამ კანონით იოსებ სტალინს სურდა ქვეყანაში შობადობის კოეფიციენტის გაზრდა. ამ კანონს ასევე აქტიურად იყენებდნენ დისიდენტურ მოძრაობების ორგანიზიებაში მხილებული ინდივიდების დასასჯელად. 1991 წლიდან საქართველომ დამოუკიდებლობა მოიპოვა, რის გამოც ამ კანონონით აღარავინ ისჯებოდა. 2000 წელს საქართველოს მთავრობამ განაახლა კრიმინალური კოდექსი, რათა ევროსაბჭოს სტანდარტებს მიახლოებოდა.